เอาเป็นว่าร้านนี้เป็นร้านแรกๆ ที่คนแถวนี้มักจะนึกถึง ด้วยเหตุผลใดก็มาค่อยๆ ดูกันน่ะครับ เริ่มต้นเดินทางมากลางซอยพรธิสาร ป้ายร้านแนะนำให้เราเลี้ยวเข้าซอยไปนิดเดียว จอดรถสะดวกเลยครับที่จอดรถกว้างขวางนี้คงเป็นเหตุผลหนึ่งที่คนมาเยอะ ดพราะแถวนี้หาที่จอดรถยาก

มาดูที่ตัวร้านก็โล่งสบายดีครับโต๊ะเยอะ แต่ไม่แน่นมากน่ะครับไม่อึดอัด เมนูก็หลากหลายราคาอยู่ที่ 50 ขึ้นไป แต่ก็คุ้มค่ากับปริมาณ และรสชาติน่ะครับ

ผมมาทานครั้งแรกก็เลยสั่งอะไรที่ไม่เคยสั่ง ต้มยำปลาบึกรสชาติเปรี้ยวสะใจเลยครับ ปลาบึกก็อร่อยดีผมเพิ่งเคยกิน แต่หนังปลามันหนาเนอะ

ส่วนที่ชอบก็ส้มตำปลาดุกฝู จานนี้ชอบส้มตำก็ประมาณตำไทยทานกับปลาดุกฟูกรอบๆ อร่อยเอาเรื่อง แต่มันหวานไปเนอะ

ส่วนที่ชอบอีกจานก็หมูแดดเดียว ชอบเพราะไม่ทานจนกรอบแห้งเกินไป ทานแล้วได้เนื้อได้หนัง มีมันติดน้อยๆ พออร่อยๆ ไม่เลี่ยนน่ะครับ ใครไม่ชอบทานมันก็มีชิ้นที่เน้นเนื้อๆ อยู่

จานสุดท้ายไส้ทอดอันนี้ไม่ค่อยปลื้ม มันไม่อร่อยเหมือนไส้ย่างอ่ะครับ ออกแห้งๆ ขมๆ บอกไม่ถูกแต่ไม่เลวร้ายน่ะครับ ทานได้

เอาเป็นว่าเป็นร้านส้มตำที่เป็นตัวเลือกให้เข้ามาลองทานได้ครับ สะดวกในเรื่องจอดรถ ราคาคุ้มค่า คุ้มราคา ดูจากลูกค้าที่มาก็ไว้วางใจได้ล่ะครับ